
Proiect

PARLAMENTUL REPUBLICII MOLDOVA
 L E G E
cu privire la modificarea unor acte normative
 (reforma „Restart în educație”)

Parlamentul adoptă prezenta lege organică.
Art. I. – Codul educației al Republicii Moldova nr. 152/2014 (Monitorul Oficial al Republicii Moldova, 2014, nr. 319–324, art. 634), cu modificările ulterioare, se modifică după cum urmează:
1. La Articolul 3, după noțiunea „alternative educaționale” se introduce o noțiune nouă cu următorul cuprins:
„Agenție Teritorială pentru Educație – autoritate administrativă din subordinea Ministerului Educației și Cercetării, organizată cu subdiviziuni teritoriale, care exercită atribuțiile prevăzute de prezentul cod în raport cu instituțiile publice de învățământ primar, gimnazial, liceal și special, iar în UTA Găgăuzia – autoritate administrativă teritorială creată și subordonată Adunării Populare a UTA Găgăuzia, care exercită atribuțiile prevăzute de prezentul cod;”.
2. La articolul 13, alineatul (3) se completează cu următorul enunț: „Agențiile Teritoriale pentru Educație coordonează și verifică respectarea școlarizării obligatorii la nivel local.”
3. La articolul 18:
alineatele (5) și (6) vor avea următorul cuprins:
„(5) Agențiile Teritoriale pentru Educație sunt create de Guvern, la propunerea Ministerului Educației și Cercetării, iar în UTA Găgăuzia Agenția Teritorială pentru Educație este creată de către Adunarea Populară.
(6) Titulatura, efectivul-limită, structura-tip și regulamentul-cadru de organizare și funcționare al Agențiilor Teritoriale pentru Educație se aprobă de Guvern, la propunerea Ministerului Educației și Cercetării. Structura și Regulamentul de organizare și funcționare al fiecărei Agenții Teritoriale pentru Educației se aprobă de către Ministerul Educației și Cercetării. Structura și Regulamentul de organizare și funcționare al Agenției Teritoriale pentru Educației din UTA Găgăuzia se aprobă de către Comitetul Executiv al Găgăuziei.”;
la alineatul (7), litera a) va avea următorul cuprins:
„a) în învățământul general:
– la nivel național – de Ministerul Educației și Cercetării;
– la nivel teritorial – de Agenția Teritorială pentru Educație, pentru instituțiile publice de învățământ primar, gimnazial, liceal și special, iar pentru instituțiile publice de educație timpurie – în limitele atribuțiilor de coordonare metodică și de suport instituțional prevăzute de prezentul cod;
 – la nivel local – de fondator sau de autoritatea administrației publice locale competentă, pentru instituțiile publice de educație timpurie și instituțiile publice de învățământ extrașcolar;
– la nivel instituțional – de managerii instituțiilor de învățământ general;”
articolul se completează cu alineatul (11) cu următorul cuprins:
„(11) Autoritățile administrației publice locale de nivelul întâi și al doilea exercită la nivel local atribuțiile în domeniul învățământului preșcolar și extrașcolar, în condițiile prezentului cod, direct sau, după caz, prin intermediul subdiviziunilor interioare create potrivit structurii proprii.”
4. La articolul 20 alineatul (7), cuvintele „organului local de specialitate în domeniul învățământului” se substituie cu cuvintele „Agenției Teritoriale pentru Educație”.
5. La articolul 21:
alineatul (1) va avea următorul cuprins:
„(1) Instituțiile publice de educație timpurie (educație antepreșcolară și învățământ preșcolar) și instituțiile publice de învățământ extrașcolar de nivel local sunt înființate, reorganizate și lichidate de către autoritățile administrației publice locale de nivelul întâi. Instituțiile publice de învățământ extrașcolar de nivel raional/municipal sunt înființate, reorganizate și lichidate de către autoritățile administrației publice locale de nivelul al doilea, iar în UTA Găgăuzia – de autoritățile administrației publice locale ale UTA Găgăuzia. Instituțiile publice de învățământ primar, gimnazial și liceal sunt înființate, reorganizate și lichidate de către Agențiile Teritoriale pentru Educație, cu avizul prealabil sau la decizia Ministerului Educației și Cercetării. Autoritățile administrației publice locale au obligația de a facilita buna funcționare a instituțiilor din teritoriul administrat, în conformitate cu regulamentele și standardele aprobate de Ministerul Educației și Cercetării.”
articolul se completează cu alineatul (1¹) cu următorul cuprins:
„(1¹) Deciziile autorităților administrației publice locale de nivelul al doilea și ale UTA Găgăuzia privind reorganizarea sau lichidarea instituțiilor de învățământ extrașcolar artistic complementar – școală de arte (muzică, teatru, arte plastice, dans etc.) se adoptă cu avizul consultativ al Ministerului Culturii, în vederea evaluării impactului asupra învățământului artistic și a accesului cetățenilor la cultură.”
alineatul (2) va avea următorul cuprins:
„(2) Autoritățile administrației publice locale de nivelul întâi fondatoare sunt obligate să stabilească districte școlare pentru fiecare instituție publică de învățământ preșcolar.”;
articolul se completează cu alineatul (2¹) cu următorul cuprins:
„(2¹) Agențiile Teritoriale pentru Educație stabilesc, în consultare cu autoritățile administrației publice locale, districte școlare pentru fiecare instituție publică de învățământ primar și/sau gimnazial.”;
alineatul (3) va avea următorul cuprins:
„(3) Instituțiile publice de învățământ special sunt înființate, reorganizate și lichidate de către Agențiile Teritoriale pentru Educație, cu avizul prealabil al Ministerului Educației și Cercetării, iar în UTA Găgăuzia – de autoritățile administrației publice locale ale UTA Găgăuzia, cu avizul prealabil sau la decizia Ministerului Educației și Cercetării.”;
articolul se completează cu alineatul (3¹) cu următorul cuprins:
„(3¹) În cazul instituțiilor de învățământ general cu programe de diferite niveluri sau programe integrate prevăzute la art. 15 alin. (1) lit. f), competența privind înființarea, reorganizarea și lichidarea se determină în funcție de nivelul de studii cel mai înalt organizat în cadrul instituției, în conformitate cu art. 15 alin. (2), dacă legea nu prevede altfel.”;
6. La articolul 27 alineatul (6) cuvintele „finanțate din surse bugetare” se substituie cu textul „cu finanțare din sursele de la bugetele locale”.
7. Articolul 31² se completează cu alineatul (8) cu următorul cuprins:
„(8) În procesul de elaborare a standardelor educaționale și a politicilor educaționale în domeniul învățământului artistic, Ministerul Educației și Cercetării consultă Ministerul Culturii, asigurând coerența între politicile educaționale și cele culturale.” 
8. La articolul 33 alineatul (3), cuvântul „local” se substituie cu cuvântul „teritorial”.
9. La articolul 37 alineatul (3), textul „ , coordonat cu organul local de specialitate în domeniul învățământului” se exclude.
10. La articolul 40 alineatul (10), textul „Autoritățile administrației publice locale de nivelul al doilea și cele ale UTA Găgăuzia” se substituie cu textul „Agențiile Teritoriale pentru Educație, prin coordonare cu autoritățile administrației publice locale de nivelul al doilea și cele ale UTA Găgăuzia,”.
11. Articolul 42 alineatul (2) litera b) va avea următorul cuprins:
„b) la nivel teritorial/local, după caz:
– pentru instituțiile publice de educație timpurie – de către Agenția Teritorială pentru Educație, în limitele atribuțiilor de coordonare metodică și de suport instituțional prevăzute de prezentul cod;
– pentru instituțiile publice de învățământ primar, gimnazial, liceal și special – de către  Agenția Teritorială pentru Educație;
– pentru instituțiile publice de învățământ extrașcolar – de către autoritatea administrației publice locale;”.
12. La articolul 44 alineatul (2) cuvintele „organele locale de specialitate în domeniul învățământului” se substituie cu cuvintele „Agențiile Teritoriale pentru Educației”.
13. La articolul 47 alineatele (1) și (2) cuvintele „organului local de specialitate în domeniul învățământului” se substituie cu cuvintele „Agenției Teritoriale pentru Educație”.
14. Articolul 48 va avea următorul cuprins:
„Articolul 48. Structurile de conducere ale Agenției Teritoriale pentru Educației
(1) Structurile de conducere ale Agenției Teritoriale pentru Educație includ consiliul de administrație, consiliul consultativ și conducătorul organului respectiv.
(2) Agențiile Teritoriale pentru Educație sunt conduse de directori care dețin funcții de demnitate publică, asistați de directori adjuncți, cu statut de funcționari publici de conducere de nivel superior.
(3) Conducătorul Agenției Teritoriale pentru Educație este desemnat prin concurs, organizat în baza regulamentului aprobat de Ministerul Educației și Cercetării, și numit în funcție, pentru un termen de 5 ani, prin ordinul ministrului. Una și aceeași persoană nu poate deține funcția de conducător al Agenției Teritoriale pentru Educație mai mult de două mandate, indiferent dacă acestea au fost sau nu consecutive.
(4) Directorul și directorii adjuncți ai Agenției Teritoriale pentru Educație sunt supuși evaluării periodice a performanței, conform metodologiei aprobate de Ministerul Educației și Cercetării.
(5) Mandatul directorului încetează în cazul expirării termenului pentru care a fost numit, demisiei din proprie inițiativă, încetării raporturilor de muncă în circumstanțe ce nu depind de voința părților sau dacă a obținut la evaluarea activității profesionale calificativul „nesatisfăcător”. 
(6) Conducătorul Agenției Teritoriale pentru Educație din UTA Găgăuzia este desemnat prin concurs, organizat în baza regulamentului aprobat de Ministerul Educației și Cercetării, și numit în funcție prin hotărârea Adunării Populare a Găgăuziei pentru un termen de 5 ani. Una și aceeași persoană nu poate deține funcția de conducător mai mult de două mandate, indiferent dacă acestea au fost sau nu consecutive.”
15. La articolul 50:
alineatul (4) va avea următorul cuprins:
„(4) Numărul de posturi de director adjunct în instituțiile publice de educație timpurie și în instituțiile publice de învățământ extrașcolar se stabilește de fondator, iar în instituțiile publice de învățământ primar, gimnazial, liceal și special – de Agenția Teritorială pentru Educație, conform normativelor aprobate de Ministerul Educației și Cercetării.”;
se introduce alineatele (61) și (62) cu următorul cuprins:
„(61) În cazul în care directorul/directorul adjunct al instituției de învățământ general nu a fost desemnat în termen de un an de la data interimatului funcției, Ministerul Educației și Cercetării numește un director interimar, iar în cazul directorilor adjuncți Agenția Teritorială pentru Educație numește un director adjunct interimar până la desemnarea de către autoritatea cu competențe legale de numire (angajator) a unui director/director adjunct selectat pe bază de concurs.
(6²) Termenul de un an prevăzut la alin. (6¹) se calculează de la data emiterii actului de numire în funcția de interimar. Interimatul nu poate fi prelungit peste acest termen, iar numirea interimarului de către Ministerul Educației și Cercetării sau Agenția Teritorială pentru Educație se face pentru o durată determinată, până la finalizarea concursului de ocupare a funcției.”
alineatul (7) va avea următorul cuprins:
„(7) Directorul instituției publice de educație timpurie și directorul instituției publice de învățământ extrașcolar încheie un contract individual de muncă cu fondatorul, iar directorul instituției publice de învățământ primar, gimnazial, liceal sau special – cu Agenția Teritorială pentru Educație. Directorul adjunct încheie contractul individual de muncă cu directorul instituției.”;
16. La articolul 51:
alineatele (1) - (3) vor avea următorul cuprins:
„(1) Procesul educațional în instituțiile de învățământ preșcolar și extrașcolar se realizează în grupe, conform normativelor stabilite de fondator, în baza standardelor educaționale de stat și normativelor sanitaro-epidemiologice de stat. Procesul educațional în instituțiile publice de învățământ primar, gimnazial, liceal și special se realizează în clase sau grupe, conform normativelor stabilite de Agenția Teritorială pentru Educație, în baza standardelor educaționale de stat și normativelor sanitaro-epidemiologice de stat. În instituțiile de învățământ artistic complementar, procesul educațional se organizează în grupe, subgrupe și/sau individual, în funcție de specificul disciplinei artistice, conform normativelor aprobate de Ministerul Educației și Cercetării, cu consultarea Ministerului Culturii.
(2) Normativele privind numărul de clase pe ani de studii din instituția publică de învățământ primar, gimnazial, liceal sau special sunt stabilite de Agenția Teritorială pentru Educație.
(3) Numărul de clase pe ani de studii și numărul de elevi în fiecare clasă în instituțiile publice de învățământ primar, gimnazial, liceal și special sunt propuse, în fiecare an, de conducerea instituției, în baza capacității de proiect a instituției și a prognozei efectivului de elevi, sunt avizate de consiliul de administrație și aprobate de Agenția Teritorială pentru Educație.”;
alineatul (5) va avea următorul cuprins:
„(5) Schema de încadrare a personalului în instituțiile publice de învățământ primar, gimnazial, liceal și special este elaborată în fiecare an de către conducerea instituției de învățământ, în funcție de numărul de clase, este avizată de consiliul de administrație al instituției și prezentată pentru aprobare Agenției Teritoriale pentru Educație până la sfârșitul lunii martie.”
17. Articolul 53 se completează cu alineatul (61) cu următorul cuprins:
„(61) În Agențiile Teritoriale pentru Educație funcţiile didactice sunt: metodist, metodist superior și metodist principal.”
18. La articolul 63 alineatul (6) textul „și dreptul de participare la concursul de admitere în ciclul I de studii superioare la o specialitate din domeniul studiat” se exclude.
19. La articolul 72 alineatul (2), după textul „maistru-instructor” se introduce textul „ , instructor-militar”.
20. La articolul 89 alineatul (2) textul „ , ai diplomei de studii profesionale” se exclude.
21. Articolul 115:
alineatul (7) va avea următorul cuprins:
„(7) Conducerea executivă a Agenției Naționale de Asigurare a Calității în Educație și Cercetare este exercitată de către președintele Consiliului de conducere, numit în funcție de Guvern, asistat de vicepreședinte. Aparatul administrativ al Agenției Naționale de Asigurare a Calității în Educație și Cercetare este condus de secretarul general al Agenției Naționale de Asigurare a Calității în Educație și Cercetare.”;
la alineatul (11) textul „Președintele, vicepreședintele și secretarul general” se substituie cu textul „Președintele și vicepreședintele”.
22. La articolul 121 alineatul (4) textul „ , a diplomei de studii profesionale” se exclude.
23. Articolul 122:
la alineatul (3), litera a) cuvintele „perfecționarea profesională a ofițerilor și a subofițerilor” se substituie cu textul „perfecționarea profesională a ofițerilor, subofițerilor și sergenților”;
alineatul (7) se completează cu o propoziție nouă cu următorul cuprins:
„Formarea profesională continuă a militarilor se asigură prin educația militară profesională în conformitate cu cerințele stabilite de Ministerul Apărării.”
24. La articolul 123, alineatul (4), textul „Ministerul Educației și Cercetării în baza rezultatelor evaluării efectuate de Agenţia Naţională de Asigurare a Calităţii în Educație și Cercetare sau alte agenții de evaluare a calității înscrise în Registrul European pentru Asigurarea Calității” se substituie cu textul „Agenţia Naţională de Asigurare a Calităţii în Educație și Cercetare în baza evaluării externe, efectuată de Agenţia Naţională de Asigurare a Calităţii în Educație și Cercetare sau alte agenții de evaluare a calității înscrise în Registrul European pentru Asigurarea Calității.”
25. Articolul 1291 :
alineatul unic devine alineat (1):
se completează cu alineatul (2) cu următorul conținut:
„(2) Finanțarea activității Centrului Tehnologii Informaționale și Comunicaționale în Educație se efectuează din venituri obținute din prestarea serviciilor publice contra plată și a serviciilor instituționale, venituri de la bugetul de stat, inclusiv prin intermediul Ministerului Educației și Cercetării, pentru servicii de interes public și servicii prestate gratuit anumitor categorii de beneficiari, contracte de administrare funcțională, dezvoltare operațională, în condițiile legii, precum și din alte surse legale.” 
26. Articolul 132:
la alineatul (31) după textul „producției media,” se introduce textul „științelor educației”.
alineatul (32) se completează cu o propoziție nouă cu următorul cuprins:
„La programele de studii profesional tehnic în domeniul milităriei, instituțiile de învățământ profesional tehnic pot încadra în activitatea didactică persoane din domeniu care dețin grade militare din categoria sergenților, au calificarea de instructor-militar și corespund cerințelor stabilite de Ministerul Apărării.”
se completează cu alineatul (33) cu următorul cuprins:
„(33) La programele de formare profesională a adulților, prestatorii de servicii educaționale pot încadra în activitatea didactică personal didactic care are calificarea/specialitatea corespunzătoare programului de formare și nivelului respectiv al Cadrului național al calificărilor, pregătire psihopedagogică, dar și practicieni consacrați cu experiență valoroasă relevantă programului.”
27. Articolul 134:
alineatul (5) va avea următorul cuprins:
„(5) Absolvenții instituțiilor de învățământ superior sau profesional tehnic angajați în urma repartizării de către Ministerul Educației și Cercetării în funcții didactice vacante în instituții de învățământ general sau profesional tehnic publice sau în structurile de asistență psihopedagogică beneficiază, în primii 5 ani de activitate didactică de la repartizare, de indemnizații din mijloacele bugetului de stat în modul stabilit de Guvern.”;
la alineatul (6) textul „prin intermediul bugetelor unităților administrativ-teritoriale de nivelul al doilea şi UTA Găgăuzia,” se exclude.
28. Articolul 1371 alineatul (1):
la literele g) și h) după cuvântul „liceu” se introduc cuvintele „sau din instituția de învățământ profesional tehnic”;
la litera g) textul „clasei a X-a” se substituie cu textul „clasei a X-a/anului I de studii”.
29. Articolul 139 se completează cu litera e¹) cu următorul cuprins:
„e¹) aprobă Regulamentul-cadru cu privire la organizarea și funcționarea Agențiilor Teritoriale pentru Educație, structura și efectivul-limită ale acestora, precum și delimitarea unităților administrativ-teritoriale arondate fiecărei agenții;”
30. La articolul 140, literele q¹) și r) vor avea următorul cuprins:
„q¹) monitorizează modul în care autoritățile administrației publice locale de nivelul întâi și al doilea, precum și Agenția Teritorială pentru Educație din UTA Găgăuzia respectă prevederile legislației în scopul asigurării condițiilor optime pentru desfășurarea procesului educațional în învățământul general;
r) adresează autorităților administrației publice locale de nivelul întâi și al doilea, precum și conducătorului Agenției Teritoriale pentru Educație din UTA Găgăuzia, propuneri argumentate de încetare a raporturilor de muncă ale unor directori ai instituțiilor de învățământ, în condițiile legii;”
31. Articolul 141 va avea următorul cuprins:
„Articolul 141. Atribuțiile autorităților administrației publice locale de nivelul al doilea în domeniul educației
(1) Autoritățile administrației publice locale de nivelul al doilea, în limitele competențelor stabilite de legislație, au următoarele atribuții în domeniul educației:
a) asigură respectarea legislației în domeniul învățământului extrașcolar în teritoriul administrat;
b) realizează conducerea, monitorizarea și evaluarea instituțiilor de învățământ extrașcolar ale căror fondatori sunt;
c) asigură colaborarea instituțiilor de învățământ extrașcolar ale căror fondatori sunt cu Agențiile Teritoriale pentru Educație și Ministerul Educației și Cercetării;
d) asigură funcționarea eficientă a rețelei instituțiilor de învățământ extrașcolar ale căror fondatori sunt, în baza indicatorilor de eficacitate, eficiență și performanță;
e) pot contribui la finanțarea și dezvoltarea bazei materiale a instituțiilor de învățământ din teritoriul administrat, indiferent dacă sunt sau nu fondatori ai acestora;
f) susțin și încurajează participarea elevilor la concursuri și olimpiade școlare;
g) înaintează Agențiilor Teritoriale pentru Educație propuneri privind optimizarea și dezvoltarea rețelei instituțiilor publice de învățământ primar, gimnazial, liceal și special din teritoriul administrat, în baza indicatorilor de eficacitate, eficiență și performanță;
h) înaintează Agențiilor Teritoriale pentru Educație propuneri privind delimitarea districtelor școlare ale instituțiilor publice de învățământ primar și/sau gimnazial;
i) contribuie la plasarea în câmpul muncii a absolvenților orfani.
(2) În municipiile Chișinău și Bălți autoritățile administrației publice locale exercită în domeniul educației competențe și atribuții specifice autorităților publice locale de nivelul întîi în teritoriul orașului Chișinău și Bălți și de nivelul al doilea – în raporturile cu orașele, satele (comunele) din componența municipiilor.
(3) Autoritățile administrației publice locale de nivelul al doilea asigură funcționarea instituțiilor de învățământ extrașcolar ale căror fondatori sunt.
(4) Autoritățile administrației publice locale de nivelul al doilea angajează și eliberează personalul de conducere al instituțiilor de învățământ extrașcolar ale căror fondatori sunt.
(5) Autoritățile administrației publice locale de nivelul al doilea elaborează un raport anual privind starea învățământului extrașcolar din teritoriul administrat, pe care îl publică pe pagina web oficială a lor. Metodologia de elaborare și publicare a raportului este stabilită de Ministerul Educației și Cercetării.”
32. Titlul X se completează cu articolul 141¹ cu următorul cuprins:
„Articolul 141¹. Atribuțiile autorităților administrației publice locale ale UTA Găgăuzia în domeniul educației
(1) Autoritățile administrației publice locale ale UTA Găgăuzia, în limitele competențelor stabilite de legislație, au următoarele atribuții în domeniul educației:
a) asigură respectarea legislației în domeniul educației în teritoriul administrat;
b) realizează conducerea, monitorizarea și evaluarea instituțiilor de învățământ ale căror fondatori sunt;
c) asigură colaborarea instituțiilor de învățământ ale căror fondatori sunt cu Ministerul Educației și Cercetării;
d) asigură funcționarea eficientă a rețelei instituțiilor de învățământ general ale căror fondatori sunt, precum și a instituțiilor din teritoriul administrat, în baza indicatorilor de eficacitate, eficiență și performanță;
e) pot contribui la finanțarea și dezvoltarea bazei materiale a instituțiilor de învățământ din teritoriul administrat;
f) asigură condiții adecvate de activitate pentru personalul didactic și de studii pentru elevi;
g) susțin și încurajează activitatea de formare profesională continuă a cadrelor didactice;
h) susțin și încurajează participarea elevilor la concursuri și olimpiade școlare;
i) asigură, împreună cu părinții, școlarizarea copiilor cu vârsta cuprinsă între 6 (7)–16 ani;
j) adoptă decizii privind optimizarea și dezvoltarea rețelei instituțiilor de învățământ din teritoriul administrat, în baza indicatorilor de eficacitate, eficiență și performanță;
k) delimitează districtele școlare ale instituțiilor publice de învățământ preșcolar, primar și/sau gimnazial ale căror fondatori sunt;
l) monitorizează activitatea instituțiilor de învățământ private din teritoriul administrat;
m) asigură transportarea gratuită a elevilor și cadrelor didactice la și de la instituțiile de învățământ în localitățile rurale, pe distanțe ce depășesc 2 km;
n) contribuie la plasarea în câmpul muncii a absolvenților care, până la împlinirea vârstei de 18 ani, dețineau statutul de copil rămas temporar fără ocrotire părintească sau de copil rămas fără ocrotire părintească.
(2) Autoritățile administrației publice locale ale UTA Găgăuzia asigură funcționarea instituțiilor de învățământ ale căror fondatori sunt.
(3) Autoritățile administrației publice locale ale UTA Găgăuzia angajează și eliberează personalul de conducere al instituțiilor de învățământ ale căror fondatori sunt.
(4) Autoritățile administrației publice locale ale UTA Găgăuzia elaborează și prezintă Ministerului Educației și Cercetării un raport anual privind starea învățământului din teritoriul administrat, pe care îl publică pe pagina web oficială a acestora. Metodologia de elaborare și publicare a raportului este stabilită de Ministerul Educației și Cercetării.”;
33. La articolul 142:
la litera d), după cuvântul „administrat” se introduce textul „ , indiferent dacă sunt sau nu fondatori ai acestora”;
la litera i), după textul „fondatori sunt,” se introduce textul „și înaintează Agențiilor Teritoriale pentru Educație propuneri privind delimitarea districtelor instituțiilor publice de învățământ primar și/sau gimnazial din localitate”;
34. La articolul 143:
la alineatul (1), litera a) va avea următorul cuprins:
„a) transferurile cu destinație specială de la bugetul de stat la bugetele locale, pentru instituțiile de învățământ preșcolar și extrașcolar, cu excepția celor din componența UTA Găgăuzia”;
alineatul (1) se completează cu litera a¹) cu următorul cuprins:
„a¹) transferurile cu destinație specială de la bugetul de stat la bugetul central al UTA Găgăuzia, pentru instituțiile de învățământ preșcolar, primar, gimnazial, liceal, special, extrașcolar din teritoriul administrat.”
litera b) va avea următorul cuprins:
„b) alocațiile de la bugetul de stat, pentru instituțiile de învățământ profesional tehnic, superior și alte instituții de învățământ subordonate Ministerului Educației și Cercetării sau ministerelor de resort, precum și pentru instituțiile publice de învățământ primar, gimnazial, liceal și special fondate de Agențiile Teritoriale pentru Educație;”
alineatul (2) va avea următorul cuprins:
„(2) Transferurile cu destinație specială prevăzute la alin. (1) lit. a) și a¹), precum și alocațiile prevăzute la alin. (1) lit. b), sunt efectuate de Ministerul Finanțelor, în conformitate cu metodologia și formulele de alocare propuse de Ministerul Educației și Cercetării și aprobate de Guvern.”.
35. Articolul 144 va avea următorul cuprins:
„Articolul 144. Finanțarea instituțiilor publice de învățământ general
(1) Instituțiile publice de învățământ primar, gimnazial, liceal și special fondate de Agențiile Teritoriale pentru Educație se finanțează prin alocații de la bugetul de stat.
(2) Instituțiile publice de învățământ primar, gimnazial, liceal și special din UTA Găgăuzia se finanțează prin transferuri cu destinație specială de la bugetul de stat la bugetul local al UTA Găgăuzia.
(3) Agențiile Teritoriale pentru Educație și autoritățile administrației publice locale ale UTA Găgăuzia asigură finanțarea instituțiilor prevăzute la alin. (1) și (2) în baza costului standard per copil sau elev, în volum care asigură respectarea standardelor educaționale de stat, în modul stabilit de Guvern.
(4) Autoritățile administrației publice locale au dreptul să suplimenteze din mijloace proprii fondurile alocate de la bugetul de stat pentru instituțiile prevăzute la alin. (1) și (2), indiferent dacă sunt sau nu fondatori ai acestora.
(5) Instituțiile de învățământ preșcolar și extrașcolar sunt finanțate prin transferuri cu destinație specială de la bugetul de stat.
(6) Bugetul instituției de învățământ și raportul de executare a acestuia se publică pe pagina web oficială a instituției și/sau a Agenției Teritoriale pentru Educație.”
36. Articolul 145:
la alineatul (1) litera a) va avea următorul cuprins: 
„a) finanțare-standard: cost standard per copil/elev/student determinat în baza volumului alocațiilor de la bugetul de stat raportat la numărul de copii/elevi/studenți și calculat în baza metodologiilor aprobate de Guvern”.
alineatul (3) se abrogă.
37. La articolul 1451 alineatele (8) și (10) textul „organele locale de specialitate în domeniul învățământului” se substituie cu textul „Agențiile Teritoriale pentru Educație”.
38. Codul se completează cu articolul 146¹ cu următorul cuprins:
„Articolul 146¹. Regimul patrimonial al instituțiilor publice de învățământ primar, gimnazial, liceal și special fondate de Agențiile Teritoriale pentru Educație
(1) Construcțiile și terenurile proprietate publică a statului, a unităților administrativ-teritoriale de nivelul întâi și de nivelul doi precum și a UTA Găgăuzia, destinate educației, pot fi transmise în comodat instituțiilor publice de învățământ primar, gimnazial, liceal și special fondate de Agențiile Teritoriale pentru Educație, în conformitate cu legislația în domeniul administrării proprietății publice, în scopul desfășurării activităților educaționale și a activităților conexe procesului educațional.
(2) Contractele de comodat încheiate conform alineatului (1) produc efecte juridice după coordonarea acestora de către Agențiile Teritoriale pentru Educație.
(3) Autoritățile administrației publice locale și Agențiile Teritoriale pentru Educație cooperează, în limitele competențelor stabilite de lege și prin acorduri sau prevederi contractuale, pentru utilizarea, întreținerea și dezvoltarea bunurilor utilizate de instituțiile publice de învățământ din localitate.
(4) Cheltuielile curente pentru utilizarea, întreținerea și dezvoltarea bunurilor transmise în comodat conform alin.(1) sunt suportate, în condițiile legii, de către Agențiile Teritoriale pentru Educație. Cheltuielile pentru investițiile capitale publice în bunurile transmise în comodat conform alin.(1) se efectuează în condițiile legii și ale actelor juridice încheiate între părți.”
Art. II. - Articolul 4 din Legea nr. 435/2006 privind descentralizarea administrativă (Monitorul Oficial al Republicii Moldova, 2007, nr. 29–31, art. 91), cu modificările ulterioare, se modifică după cum urmează:
la alineatul (1), litera h) va avea următorul cuprins:
„h) construcția, gestionarea, întreținerea și echiparea instituțiilor publice de educație timpurie și a instituțiilor publice de învățământ extrașcolar de nivel local;”
la alineatul (2), litera g¹) va avea următorul cuprins:
„g¹) întreținerea instituțiilor publice de învățământ extrașcolar de nivel raional, precum și alte activități în domeniul învățământului extrașcolar, în condițiile legii;”.
alineatul (2) se completează cu litera g2) cu următorul cuprins:
„g2) întreținerea școlilor primare, școlilor primare-grădinițe, gimnaziilor și liceelor, altor instituții din domeniul învățământului care deservesc populația unitatea teritorială autonomă Găgăuzia;”.
Art. III. - Legea nr. 121/2007 privind administrarea și deetatizarea proprietății publice (Monitorul Oficial al Republicii Moldova, 2007, nr. 90–93, art. 401), cu modificările ulterioare, se modifică după cum urmează: 
1. Articolul 10:
alineatul (61) va avea următorul cuprins:
„(61) Bunurile proprietate publică pot fi transmise în comodat de la autoritățile administrației publice centrale către autoritățile administrației publice locale și de la autoritățile administrației publice locale către entitățile publice, pe un termen nedeterminat, în scopul desfășurării activităților educaționale și a activităților conexe procesului educațional.”
articolul se completează cu alineatul (62) cu următorul cuprins:
„(62) Dispozițiile prezentei legi privind locațiunea bunurilor proprietate publică se aplică în mod corespunzător raporturilor de comodat, în măsura în care dispozițiile speciale ale prezentei legi referitoare la raporturile de comodat, nu prevăd altfel.
2. Articolul 14:
alineatul (61) va avea următorul cuprins:
„(61) Transmiterea în comodat a bunurilor proprietate publică a statului către autoritățile administrației publice locale și a bunurilor proprietate publică a unităților administrativ-teritoriale către entitățile publice, în scopuri educaționale, se efectuează în temeiul unui act administrativ al entității publice în a cărei administrare se află bunurile respective.”
Art. IV - Legea nr. 397/2003 privind finanțele publice locale (republicată în Monitorul Oficial al Republicii Moldova, 2018, nr. 384–395, art. 612), cu modificările ulterioare, se modifică după cum urmează:
1. La articolul 5 la alineatul (5), punctul 1), litera b) (i) textul „50%” se substituie cu textul „45%”.
2. La Articolul 11:
la alineatul (1), textul „63,9%” se substituie cu textul „51,25%”.
la alineatul (3), textul „Pd = 29,6%” se substituie cu textul „Pd = 18,0%”.
3. La Articolul 12:
la alineatul (1), litera a) va avea următorul cuprins:
[bookmark: _heading=h.3azias5of3wu]„a) învățământului preșcolar, primar, gimnazial, liceal, special și extrașcolar din UTA Găgăuzia, precum și a învățământului preșcolar și extrașcolar din celelalte unități administrativ-teritoriale;”
Art. V. - Legea nr. 270/2018 privind sistemul unitar de salarizare în sectorul bugetar (Monitorul Oficial al Republicii Moldova, 2018, nr. 441–447, art. 715), cu modificările ulterioare, se modifică după cum urmează:
1. La secțiunea „Autoritățile administrative centrale și din subordine” a Tabelului 2 din Anexa nr. 3 textul „Secretar general al Consiliului Agenției Naționale de Asigurare a Calității în Educație și Cercetare” se substituie cu textul „Secretar general al Agenției Naționale de Asigurare a Calității în Educație și Cercetare”.
2. La Anexa nr. 7:
La punctul 17 textul:
„Aprobarea numărului suplimentar de ore ce depășește 1,25 norme didactice se va efectua prin emiterea de către fondator a unui ordin, în care se vor indica obiectul, numărul suplimentar de ore și perioada pentru care este valabil ordinul. În cazul cadrelor didactice care activează în instituțiile de învățământ din subordinea autorităților publice locale, numărul suplimentar de ore se va coordona cu organul local de specialitate în domeniul învățământului.
În cazul insuficienței de cadre didactice, conducătorilor de instituții preșcolare ce activează în regim de cel puțin 10,5 ore pe zi li se permite, cu aprobarea organului local de specialitate în domeniul învățământului, prestarea muncii prin cumul, în afara orelor de program, în instituția condusă în limitele a 0,25 normă didactică pentru funcția de educator”
se substituie cu textul:
„Aprobarea numărului suplimentar de ore ce depășește 1,25 norme didactice se va efectua prin emiterea de către fondator a unui ordin, în care se vor indica obiectul, numărul suplimentar de ore și perioada pentru care este valabil ordinul.
În cazul insuficienței de cadre didactice, conducătorilor de instituții preșcolare ce activează în regim de cel puțin 10,5 ore pe zi li se permite, cu aprobarea Agenției Teritoriale pentru Educație, prestarea muncii prin cumul, în afara orelor de program, în instituția condusă în limitele a 0,25 normă didactică pentru funcția de educator.”
La Tabelul 2 textul „Centre și cabinete metodice” se substituie cu textul „Centre, cabinete metodice și Agenții Teritoriale pentru Educație”.
Art. VI. - Legea nr. 45/2007 cu privire la prevenirea și combaterea violenței împotriva femeilor și a violenței în familie (Monitorul Oficial al Republicii Moldova, 2008, nr. 55–56, art. 178), cu modificările ulterioare, se modifică după cum urmează:
1. La articolul 7 alineatul (1) litera b) textul „direcțiile generale de învățământ, tineret și sport” se substituie cu cuvintele „Agențiile Teritoriale pentru Educație”.
2. La articolul 8 alineatul (4)  textul „Direcțiile generale de învățământ, tineret și sport” se substituie cu cuvintele „Agențiile Teritoriale pentru Educație”.
Art. VII. - La articolele 11 alineatul (5) și 19 alineatul (6) din Legea nr. 274/2011 privind integrarea străinilor în Republica Moldova (republicată în Monitorul Oficial al Republici Moldova, 2020, nr. 372–382, art. 342), cu modificările ulterioare, textul „organul local/municipal de specialitate în domeniul învățământului” se substituie cu cuvintele „Agenția Teritorială pentru Educație”.
Art. VIII. - La articolul 21 alineatul (2) litera d) din Legea nr. 299/2018 privind măsurile și serviciile  destinate copiilor cu comportament deviant (Monitorul Oficial al Republicii Moldova, 2019, nr. 1–5, art. 24), cu modificările ulterioare, cuvintele „organului local de specialitate în domeniul învățământului” se substituie cu cuvintele „Agenției Teritoriale pentru Educație”.
Art. IX. – (1) Prezenta lege intră în vigoare la 1 ianuarie 2027, cu excepția prevederilor art. I pct. 3, pct. 14, pct. 29, care intră în vigoare la data publicării prezentei legi și a prevederilor de la art. I pct. 18, 20 și 22 care intră în vigoare la 1 ianuarie 2030.
(2) Guvernul, în termen de 6 luni de la data publicării prezentei legi:
a) va aduce actele sale normative în concordanță cu prezenta lege;
b) va elabora și va aproba actele normative necesare implementării prezentei legi, inclusiv Regulamentul-cadru cu privire la organizarea și funcționarea Agențiilor Teritoriale pentru Educație, structura și efectivul-limită ale acestora;
c) va aproba delimitarea unităților administrativ-teritoriale arondate fiecărei Agenții Teritoriale pentru Educație;
d) va aduce în concordanță cu prezenta lege actele normative subordonate legii, inclusiv cele privind organizarea și funcționarea instituțiilor de educație timpurie, instituțiilor de învățământ special, instituțiilor de învățământ extrașcolar, transportul școlar, evaluarea și monitorizarea în învățământul general, precum și cooperarea intersectorială în domeniul protecției copilului.
(3) Începând cu data publicării legii, se interzice ocuparea funcțiilor publice vacante sau temporar vacante din cadrul organelor locale de specialitate în domeniul învățământului prin inițierea unor noi proceduri de concurs și numiri în funcție. Interdicția nu se aplică transferului, detașării sau exercitării interimatului. Procedurile de ocupare inițiate anterior datei publicării legii, dar nefinalizate la această dată, se desfășoară conform reglementărilor în vigoare la momentul inițierii.
(4) Funcționarii publici din cadrul organelor locale de specialitate în domeniul învățământului care exercită atribuții în raport cu instituțiile publice de învățământ primar, gimnazial, liceal și special pot fi încadrați, prin transfer, în funcțiile publice vacante din cadrul Agențiilor Teritoriale pentru Educație, în condițiile legii.
(5) Prin derogare de la prevederile art. 29, 31 și 32 din Legea nr. 158/2008 cu privire la funcția publică și statutul funcționarului public, persoanele care sunt angajate în cadrul organelor locale de specialitate în domeniul învățământului în bază de contract individual de muncă și ale căror activități au fost stabilite și avizate ca funcții publice în cadrul Agențiilor Teritoriale pentru Educație pot fi numite să exercite interimatul funcției publice respective, cu respectarea condițiilor stabilite de lege. Concursul pentru funcția publică respectivă se organizează în termen de 6 luni de la interimatul funcției publice. Derogarea produce efecte juridice până la 01 iunie 2027.
(6) În perioada de până la numirea prin concurs a conducătorilor Agenției Teritoriale pentru Educație, conducerea Agenției este exercitată de către conducătorii interimari desemnați de Ministerul Educației și Cercetării. În calitate de conducător interimar al Agenției Teritoriale pentru Educație pot fi desemnate și alte persoane decât funcționarii publici, cu condiția că acestea au o experiență de activitate managerială sau profesională în sistemul educațional de cel puțin 5 ani.
(7) Conducătorii organelor locale de specialitate în domeniul învățământului care exercită atribuții în raport cu instituțiile publice de învățământ primar, gimnazial, liceal și special vor asigura preavizarea funcționarilor publici și a salariaților, conform legislației aplicabile, privind reorganizarea sau, după caz, lichidarea unității.
(8) Consiliile raionale și consiliile municipale competente, în termen de cel mult 30 de zile de la data intrării în vigoare a prezentei legi, vor asigura aducerea în concordanță a structurii proprii cu prezenta lege, inclusiv delimitarea structurilor care continuă să exercite atribuții în domeniul educației timpurii și învățământului extrașcolar.
(9) Construcțiile și terenurile proprietate publică, a unităților administrativ-teritoriale, care la data intrării în vigoare a prezentei legi sunt utilizate de instituțiile publice de învățământ primar, gimnazial, liceal și special din subordinea Agențiilor Teritoriale pentru Educație, rămân în proprietatea unităților administrativ-teritoriale respective și se transmit în comodat instituțiilor publice de învățământ respective, conform art. 146¹ din Codul educației al Republicii Moldova nr.152/2014.
(10) La data intrării în vigoare a prezentei legi, Agențiile Teritoriale pentru Educație succed de drept autorităților administrației publice locale care exercită funcția de fondator al instituțiilor publice de învățământ primar, gimnazial, liceal și special în toate drepturile și obligațiile care decurg din contractele de comodat și din contractele de locațiune încheiate sau aprobate de acestea, în temeiul cărora instituțiile publice de învățământ primar, gimnazial, liceal și special au primit în folosință, de la alte autorități publice, bunuri imobile proprietate publică. 
(11) În termen de 60 de zile de la data intrării în vigoare a prezentei legi,  Agențiile Teritoriale pentru Educație de comun cu autoritățile publice locale vor asigura semnarea actelor juridice privind subrogarea în drepturile și obligațiile care decurg din contractele și/sau actele juridice prevăzute la alineatul (10) sau încheierea unor noi contracte, după caz.
(12) Consiliile raionale, Consiliul municipal Bălți și Consiliul municipal Chișinău, precum și alte autorități publice locale, după caz, vor asigura, în termen de până la 30 octombrie 2026, inventarierea bunurilor mobile aferente exercitării atribuțiilor transferate, inclusiv mijloace de transport, echipamente TIC, echipamente asistive, dotări didactice, psihopedagogice, medicale și de recuperare specifice instituțiilor de învățământ special. Listele bunurilor mobile inventariate se vor prezenta Agențiilor Teritoriale pentru Educație până la data de 15 noiembrie 2026.
(13) Consiliile raionale, Consiliul municipal Bălți și Consiliul municipal Chișinău, precum și alte autorități publice locale, după caz, vor adopta, în termen de până la 31 decembrie 2026, în baza propunerilor Agențiilor Teritoriale pentru Educație, deciziile privind transmiterea în proprietatea statului, administrarea Agențiilor Teritoriale pentru Educație, a bunurilor mobile aferente exercitării atribuțiilor transferate, inclusiv mijloace de transport, echipamente TIC, echipamente asistive, dotări didactice, psihopedagogice, medicale și de recuperare specifice instituțiilor de învățământ special. Transmiterea bunurilor se va efectua în conformitate cu Regulamentul cu privire la modul de transmitere a bunurilor proprietate publică, aprobat prin Hotărârea Guvernului nr.901/2015.
(14) Cheltuielile de organizare și funcționare a Agențiilor Teritoriale pentru Educație, pentru anul 2026, vor fi asigurate din contul și în limitele mijloacelor financiare prevăzute pentru Ministerul Educației și Cercetării.
(15) Agențiile Teritoriale pentru Educație în comun cu instituțiile de învățământ primar, gimnazial și liceal din subordine vor asigura achitarea cheltuielilor de personal pentru luna decembrie din contul alocațiilor bugetare planificate pentru anul următor.
(16) Agențiile Teritoriale pentru Educație vor continua finanțarea activităților grupelor cu program prelungit  și a claselor cu profil arte sau sport pentru instituțiile de învățământ primar și gimnazial care au realizat aceste programe în anul de studii 2025-2026. 
(17) Prin legea bugetară anuală pot fi instituite mecanisme de sprijin autorităților publice locale de nivelul al doilea, urmare a implementării reformei „Restart în educație.
(18) Consiliile raionale/Consiliul municipal Bălți și Consiliul municipal Chișinău, până la 1 ianuarie 2027 vor asigura reorganizarea organelor locale de specialitate în domeniul învățământului.
(19) Prevederile de la punctele 18, 20 și 22 din articolul I se aplică exclusiv elevilor înmatriculați în instituțiile de învățământ profesional tehnic postsecundar și postsecundar nonterțiar începând cu anul de studii 2026-2027 și nu afectează drepturile la admitere în învățământul superior ale persoanelor care au absolvit sau vor absolvi aceste instituții în baza înmatriculării realizate anterior anului de studii menționat.

